Norge vil hjelpe EU med karbonfangst i Nederland

Olje- og energiminister Tord Lien (Frp) vil bidra med 100 millioner kroner til karbonfangst ved et kullkraftverk i nederlandske Rotterdam.

- FOR FÅ: - Dessverre har vi for få karbonfangst-prosjekter i Norge og Europa. Derfor er det viktig at vi bidrar til at vi får et fullskala CCS-anlegg i Europa, sier olje- og energiminister Tord Lien til Dagens Næringsliv. Vis mer byoutline Terje Bendiksby

Publisert: Publisert: 26. juni 2014 05:13

Renseanlegget Rotterdam Capture and Storage Demonstration Project (Road) vil rense like mye CO2 som det var ment at det skrinlagte Mongstad-prosjektet ville gjøre, skriver Dagens Næringsliv.

Planen er å fange og lagre 1,1 millioner tonn CO2 fra 2017, men prosjektet er ennå ikke fullfinansiert. EU har derfor bedt Norge om å bidra til å etablere et forskningsprogram under EUs forskningssatsing Horisont 2020, noe som kan bidra til å tette finansieringsgapet, skriver avisen.

Minst tre land skal delta, og for å utløse maksimal støtte fra EU på 20 millioner euro, må landene til sammen bidra med 40 millioner euro.

Olje- og energiminister Tord Lien sendte onsdag et positivt svar til Brussel med løfte om 100 millioner kroner.

– Det er ikke gitt at Road blir valgt, men det er det mest modne prosjektet. Dessverre har vi for få karbonfangst-prosjekter i Norge og Europa. Derfor er det viktig at vi bidrar til at vi får et fullskala CCS-anlegg i Europa, sier Lien til avisen.

Han understreker at dette ikke skal erstatte arbeidet med fullskala CO2-håndtering i Norge, men sier forskningsprogrammet vil kunne være et nyttig bidrag i strategien for CO2-håndtering som regjeringen arbeider med.

Les også:

Zero hyller komiteen for Utsira-enighetenObama med omstridt forslag om CO2-kutt i USAStatoil tror på like bra vekst med «lavkarbon»